
Rīgā

Par papildus informācijas sniegšanu

SIA „Rīgas nami” (turpmāk tekstā – Pasūtītājs) ir saņēmusi jautājumu par iepirkumu “Dažādu sociālo grupu kopdzīvojamās mājas Ziepju ielā 11, Rīgā, pārbūves un ārtelpas labiekārtojuma projekta izstrāde” (ID Nr. RN 2023/76), kā rezultātā, saskaņā ar Publisko iepirkumu likuma prasībām, sniedzam šādu informāciju.

Jautājums Nr.3:
Kandidātu atlases prasībās un iesniedzamajos dokumentos punkta 5.7. apakšpunktā par Labiekārtojuma (TS-L) daļas vadītāja pieredzi minēts, ka arhitektam nepieciešama “pēdējo 10 gadu laikā, pieredze amatā ar 1 līdzvērtīga objekta realizāciju (par līdzvērtīgu objektu tiek atzīta daudzdzīvokļu dzīvojamās vai publiskās ēka ar kopējo ārtelpu platību vismaz 3 500 m2, iekļaujot dažādu funkciju zonējumu, t.sk., atpūtas zonas, apzaļumošana, transporta kustības un autostāvvietu risinājumi).
Lūgums precizēt:
-	vai arhitekta pieredzē izšķirošā ir ēka un tās projektēšana jeb tomēr uzsvars uz publiskās ārtelpas risinājumu izstrādi daudzdzīvokļu dzīvojamās vai publiskās ēkas pieguļošajā teritorijā, kā saprotami to būtu formulēt?
-	vai tiks akceptēta pieredze arī publiskās ārtelpas (dārzi, parki, atpūtas/sporta laukumi) ar kopējo ārtelpu platību vismaz 3 500 m2) bez ēkas pieredze?

Atbilde Nr.3:
Labiekārtojuma sadaļā svarīga ir pieredze publiskās ārtelpas risinājumu izstrādē dzīvojamās vai publiskās ēkas pieguļošajā teritorijā.
Jā. Labiekārtojuma sadaļā tiks akceptēta pieredze arī publiskās ārtelpas (dārzi, parki, atpūtas/sporta laukumi) ar kopējo ārtelpu platību vismaz 3 500 m2) bez ēkas pieredzes, ja realizētie projekti demonstrē atbilstību Jaunā Eiropas Bauhaus principiem skaistuma, ilgtspējas un iekļaušanas jautājumā.

Jautājums Nr.4:
Attiecībā uz ainavu arhitektu prasīta – “pēdējo 5 gadu laikā, pieredze 3 līdzvērtīgu objektu labiekārtošanā (par līdzvērtīgu objektu tiek atzīta daudzdzīvokļu dzīvojamās vai publiskās ēkas ārtelpu vai publiskas ārtelpas (dārzi, parki, atpūtas/sporta laukumi) ar kopējo ārtelpu platību vismaz 3 500 m2).
Lūdzu skaidrot, kas tieši domāts ar vārdu “labiekārtošana”. Vai tas nozīmē – koncepcijas izstrāde un/vai Būvprojekta TS-L daļas izstrāde?

Atbilde Nr.4:
Labiekārtošana atbilstoši tehniskai specifikācijai ir būvprojekta sastāvs - Būvprojekta TS-L daļas izstrāde.
Respektīvi no būvdarbu izpildes viedokļa – pretendentam jāpiesaista speciālists, kas izstrādā gan objekta labiekārtojumu (segumi t.sk. specializētam autotransportam paredzēti, laukumi, labiekārtojuma elementi teritorijā utml.), gan ceļu daļu – ērta piekļuve objektam no blakus esošām teritorijām, t.sk. satiksmes organizācijas plāns. Attiecīgā būvprojekta sadaļa jāsaskaņo ar Tehnisko noteikumu izsniedzējiem, kā piemēram – Rīgas domes Satiksmes departaments, VAS Latvijas autoceļu direkcija un citiem - atbilstoši norādēm Tehniskajos noteikumos.

Jautājums Nr.5:
Nolikuma 12. punktā “Līgums” minēts, ka “Līguma projekta noteikumi attiecināmi uz visiem Pretendentiem vienlīdzīgi.” Lūdzu pievienot Iepirkuma dokumentācijai Līguma projektu, lai būtu iespēja ar to Pretendentiem iepazīties.

Atbilde Nr.5:
Līgumprojekts tiks izstrādāts un pievienots Iepirkumu otrajā posmā. Tas tiks iesniegts izvēlētajiem kandidātiem kopā ar tehnisko specifikāciju un tehnisko un finanšu piedāvājumu. Pretendenti, iesniedzot piedāvājumus, būs tiesīgi izteikt viedokli par tehniskās specifikācijas korektumu (priekšlikumus izmaiņu veikšanai) un līguma projekta redakciju, piedāvājot veikt korekcijas.

